Teoło

Teóło el xe un comun de 8188 abitanti de ła provinça de Padova.
El fa part de'l Parco rejonałe dei Cołi Eugànei

 Istòria 
Ła łezenda ła vołe ca a Teóło (l'antiga Titulus, forsi da ła piera mesa łà da i Romani inte el 141 a.C. par senjar i confini infrà i Patavini e i Atestini) el ghe sipia nasùo el stòrego e fiłòxofo roman Tìto Lìvio. Inte i tenpi medievałi el ghe xe stà Federico Barbarossa, łe ruine del cuał casteło łe xe vixibiłi ncora ancuó in locałidà Speroneła,tra Teóło e Castalnovo. Un'altra inportante testimoniansa del medioevo el xe el monastier de i Ołivetani. Teóło caołogo el xe stà sede de vicarià soto ła Serenìsima. Ancuó inte el çentro de 'l paés se poe mirar el Pałaseto de i Vicari.

El nom de ła frasion de Feriołe, ancuó conosùa confà xona residensiałe, ca el salta fora zà inte el "Dizionario corografico-illustrato dell'Italia" sùito daspo el 1866, el vien fora da un antigo capiteło dedicà ga ła Purificasion de Marìa Vèrxene dìta in veneçian "de ła Seriòła", a el inisio de ła Strada Montanara.

Breseo, cuartier rexidensial de Treponti, el xe noto parché i ghe fa i ałenamenti el Calcio Padova, ghe xe un'inportante fiera che ła se tenje, fin dal 1750, inte ła segonda domenega de Otobre.

Łe Frasion

Treponti
Treponti el xe el caołogo de 'l comun de Teóło e anca el paes pi popołado (çirca 2800 abitànti).
El nugleo orixenał de ła frasion xe considerà ła Viła Lugli Cavałi, inte el cuartier de Breseo, construida inte el XVIII siegoło, ła ga anca un oratorio, ca el jera ła Ceza del paes, prima de ła construsion de l'atual cexa, dedicada a Santa Marìa Mare de ła Cexa, consacrada inte el 1967 e construia in stil architetonego moderno.
Onji ano, ła segonda domenega de otobre, a se svolze l' Antiga Fiera de Breseo, da 'l nom de l'omonimo cuartier, ca ła xe ła segonda sagra pi inportante de 'l Vèneto, dapò ła sagra del Soco (Grexinjan de 'l Soco,VI)

San Biazio
San Biazio ła xe ła segonda frasion pi popołada de 'l comun. El xe un paexeto rexidensial situado su ła Strada Montanara.
Ła Ceza de 'l paes, intitołada a San Biazio, ła xe stada mensionà par ła prima olta inte el 1172 co un decreto de 'l vescovo de Pàdoa.
Ła frasion ospita infastruture e servisi confà supermarcadi o negosi.

Castalnovo
Castalnovo ła xe ła frasion manco popołada de 'l comun, gavendo çirca 50 abitanti.
Ła xe situada a 350 metri su el łiveło de 'l mar e su un ponto panoramego, da indove se poł spasiar un anpia veduda de ła pianura.
Ła Ceza paroçial, dedicada a San Biazio,ła xe na construsion in stil gotego e ła se razunze da na scałinada ripida ca ła porta su ła somità de ła cołina su cui ła xe stada construida.
Ła xe stada construida inte el XVI siegoło, ad ecesion del canpanił del siègoło scorso.

 Evołusión demogràfega 

Altri projeti

 Linganbi foresti 

Categoria:Comuni de ła provincia de Pàdoa